Têgêrayîşê Ciwananê Şorişgêran Minbic de semedê protestokerdişê hêrişanê çekanê kîmyewîyan ê dewleta tirke rayraşîyayîşo meşaleyin kerd.
Badê rayraşîyayîşî verê merkezê ciwanan de eşkerayîye ameye dayene. Ciwanan vera hêrişanê kîmyewîyan ê dewleta tirke yê vera gerîlayan û komployanê vera kurdan hêrsê xo ard ziwan û veng da kurdan ke wa vera hêrişan bibê yew. Ciwanan ard ziwan ke heta xelisnayîşê Rayberê Şarê Kurdî Abdullah Ocalanî û heme şaranê bindestan do têkoşînê înan dewam bikero.
